**ОТЧЕТ**

на постъпилите заявления за достъп до обществена информация и за повторно използване на информация от обществения сектор, по Закона за достъп до обществена информация към Главна дирекция „Гражданска въздухоплавателна администрация“

през 2020 год.

В ГД ГВА е утвърдена процедура за организацията на работа по прилагане на Закона за достъп до обществена информация (ЗДОИ), с която се урежда приемането, регистрирането, разпределянето, разглеждането на заявления и устни запитвания за достъп до обществена информация, изготвянето на решения за отказ или за предоставяне на обществена информация, съгласно разпоредбите на ЗДОИ.

1. Постъпили заявления:

През 2020г. са постъпили 8 бр. заявления, от тях:

- 2 бр. – на хартия във фронтофиса;

- 6 бр. - по електронна поща.

Няма заявления, постъпили чрез Платформата за достъп до обществена информация, поддържана от Администрацията на МС.

Заявленията са подадени от:

- неправителствени организации – 1 брой;

- юридически лица или администрации – 1 брой;

- от физически лица – 6 броя.

Поисканата информация касае дейността на ГД ГВА и по своя вид в 7 от случаите се отнася за служебна информация, свързана с контролните и регулаторните функции на Главната дирекция, а 1 – за официална информация, свързана с отчетността на администрацията.

Няма заявления, по които не е предоставена информация на основание чл. 37, ал.1, т.1 от ЗДОИ с позоваване на чл. 18, б.“а“ от Регламент (ЕС)300/2008 относно общите правила в областта на сигурността на гражданското въздухоплаване.

Няма заявления, касаещи информация от тип „служебна тайна” и/или „държавна тайна” съгласно Закона за защита на класифицираната информация.

2. Издадени актове:

ГД ГВА е изготвила 7 броя решения по ЗДОИ за 2020 год. На 1 заявление ГД ГВА е отговорила само в писмен вид.

В 8 случаи решенията и предоставянето на информация са изготвени в законово-определения срок – до 14 дни.

 Пълен достъп е предоставен по 7 заявления. Едно решение е с частично предоставяне на достъп, защото служебната обществена информация е свързана с оперативната подготовка на актовете на органите и няма самостоятелно значение (мнения и препоръки, изготвени от или за органа, становища и консултации).

През отчетната година няма откази за достъп до обществена информация.

Поисканата информация във всички случаи е предоставена във формата, поискана от заявителите.

Няма заявления оставени без разглеждане и/или непроизнасяне.

Няма заявления, по които повторно е искана предоставена вече информация.

Няма жалби срещу решения по предоставения достъп до обществена информация.

Не са установени нарушения на длъжностни лица в процеса по предоставяне на обществена информация.

Този отчет е изготвен в изпълнение на чл.15, ал.2 от ЗДОИ и е част от интернет базирания ежегоден доклад, отразяващ състоянието на администрацията, подаван към Министерски съвет по чл. 62 от Закона за администрацията.